बोले- ‘जिन्हें अपने बालों पर बहुत गर्व है वो ये करके दिखाएं’
Anupam Kher Tattoo - Dedicates New Video To Baldies Of The World. बॉलीवुड एक्टर अनुपम खेर सोशल मीडिया पर काफी एक्टिव रहते हैं। वो आए दिन सोशल मीडिया पर अपनी पर्सनल लाइफ से जुड़ी पोस्ट शेयर करते हैं
बॉलीवुड एक्टर अनुपम खेर सोशल मीडिया पर काफी एक्टिव रहते हैं। वो आए दिन सोशल मीडिया पर अपनी पर्सनल लाइफ से जुड़ी पोस्ट शेयर करते हैं।
68 वर्षीय एक्टर ने हाल ही में एक वीडियो शेयर किया है। इस वीडियो में अनुपम ने लोगों को अपने सिर पर टैटू बनाने का चैलेंज दिया है।
सभी बाल्डीज को समर्पित है यह पोस्ट
अनुपम ने हाल ही में अपना बाल्ड शोकेश करते हुए एक ब्लैक एंड व्हाइट वीडियो शेयर किया है। इसमें उनके सिर पर टैटू बना दिख रहा है।
इसे शेयर करते हुए अनुपम ने कैप्शन में लिखा, ‘यह पोस्ट दुनिया के सभी बाल्डीज (गंजे लोगों) को समर्पित है। बाल वालों को बहुत गर्व है कि वो अपने बालों के साथ बहुत कुछ कर सकते हैं। पर क्या वो ये कर सकते हैं? हरगिज नहीं..#BaldIsBeautiful’
फैंस के साथ सेलेब्स ने भी दिया रिएक्शन 
अनुपम के इस वीडियो पर यूजर्स कई मजेदार कमेंट कर रहे हैं। एक यूजर ने इस पर कमेंट किया है कि सर आप सुपरस्टार हैं, आप कुछ भी कर सकते हैं।
वहीं एक यूजर ने लिखा, ‘भगवान बुद्धिहीनों काे बाल देते हैं और बुद्धिजीवों से बाल हर लेते हैं।’ इस पोस्ट पर करन ट्रैकर और माहिमा चौधरी जैसे सेलेब्स ने भी अपना रिएक्शन दिया है।
गुरु रबींद्रनाथ टैगोर के रोल में नजर आएंगे
वर्कफ्रंट पर अनुपम इन दिनों साउथ की कई फिल्मों की शूटिंग कर रहे हैं। हाल ही में एक्टर ने अपनी अगली फिल्म की अनाउंसमेंट भी की है जिसमें वो गुरु रबींद्रनाथ टैगोर के रोल में नजर आएंगे।